Džamski minaret

Džam (perzijski: ﺟﺎﻡ' Džâm) je mjesto u okrugu Šahrak u pokrajini Gor, u zapadnom Afganistanu. Kroz njegovu dolinu protječe rijeka Harirud i u potpunosti je okruženo planinama visine oko 2400 m. Ovaj danas tek arheološki lokalitet, nekada je bio moćni grad Firuzkuh, prijestolnica iranske dinastije Gurida koja je u 12. i 13. vijeku vladala područjima od Iranske visoravni do sjeverne Indije, od Kašgara do Perzijskog zaljeva. Džamski minaret visok 65 m, u potpunosti izgrađen od opeke slavan je po zidnim dekoracijama koje uključuju kaligrafiju i stihove iz Kurana, i to suru o Mirjam, Isusovoj majci. Vjeruje se kako su ga izgradili guridski vladari krajem 12. vijeka (jedan natpis navodi godinu 1194., dok drugi navodi vladara, sultana Gijasa ud-Dina koji je vladao od 1157. do 1202.), te da je bio dio džamije izgrađene kako bi se proslavila pobjeda u bitci kod Delhija 1192. godine (otkuda i naziv "Toranj pobjede"), a koja je uništena u jednoj od kasnijih poplava. Firuzkuh je nestankom Guridske Monarhije izgubio na važnosti i uništili su ga Mongoli 1222. godine. Vjekovima je bio zaboravljen dok ga 1886. godine nije otkrio Thomas Holdich, britanski geograf koji je sudjelovao u arbitražni afganistanskih državnih granica. Minaret je 2002. godine upisan na UNESCO-v popis mjesta svjetske baštine u Aziji, zajedno s drugim arheološkim ostacima u njegovoj blizini, ali je iste godine dospio i na popis ugroženih mjesta svjetske baštine zbog opasnosti od pljačkanja Izvori Vanjske veze Dupree, Nancy Hatch (1977): An Historical Guide to Afghanistan. 1st Edition: 1970. 2nd Edition. Revised and Enlarged. Afghan Tourist Organization. Minaret of Jam Archaeological Project Arhivirano 2006-09-25 na Wayback Machine-u UNESCO site on threats to the minaret